Jennifer word 51 en ‘daar is net 1 soos sy...’ | Netwerk24
Jennifer word 51 en ‘daar is net 1 soos sy...’
Deur Meghan Lawrence 14 Februarie 2020 13:41
Met ’n gebaar amper reg uit bekruiperflieks soos Single White Female, Obsessed of The Roommate poseer die aktrise Courteney Cox in dieselfde uitrusting as haar vriendin Jennifer Aniston, kompleet met bril en pruik.
Cox erken egter self by dié selfie van haar en Arniston wat sy Woensdag op Instagram gedeel het, “dit maak nie saak hoe hard jy probeer nie, daar sal altyd net een Jennifer Arniston wees”.
Die aktrise Jennifer Aniston het Dinsdag 51 jaar oud geword. Foto: Getty Images
Aniston het Dinsdag haar 51ste verjaarsdag saam met vriende by die Sunset Tower Hotel in Hollywood gevier, berig die skinderwebwerf TMZ.
“Veels geluk met jou verjaarsdag, my liewe vriendin @jenniferaniston. Ek is lief vir jou,” skryf Cox by dié foto op Instagram.
Ander eertydse Friends-kollegas het ook foto’s van die verjaarsdagmeisie gedeel.
Lisa Kudrow skryf by ’n foto van Aniston met ’n wit roos in die hand (maar waarvan ’n groot deel van haar kop afgesny is) sy weet net nie hoe om dit reg te kry om ’n foto behoorlik te deel nie.
“Altyd pragtig en raak net pragtiger. Baie geluk @jenniferaniston. Ek is lief vir jou,” skryf Kudrow.
Courteney Cox aap haar vriendin Jennifer Aniston na in dié selfie wat Cox Woensdag gedeel het. Foto: Instagram/ Courteney Cox
Matthew Perry deel ’n foto van hom en Aniston met vars, jong gesiggies uit hul Friends-dae.
No matter how hard you might try... there’s only one Jennifer Aniston. Happy birthday my dear friend @jenniferaniston! I love you!♥?♥?♥?
Meer oor: Jennifer Aniston
Aitsa! Brad Pitt en Jennifer Aniston saam in kollig